CELEX: 32020R0725
Language: lv
Date: 2020-05-26 00:00:00
Title: Komisijas Īstenošanas regula (ES) 2020/725 (2020. gada 26. maijs) par atsevišķu preču klasifikāciju kombinētajā nomenklatūrā

2.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/12
               
            
         KOMISIJAS ĪSTENOŠANAS REGULA (ES) 2020/725
         (2020. gada 26. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Muitas kodeksa komiteja nav sniegusi atzinumu tās priekšsēdētāja noteiktajā termiņā,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. maijā
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektora pienākumu izpildītājs
               
               
                  Philip KERMODE
               
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Izstrādājums sastāv no šādām sastāvdaļām (masas %):
                        ogļūdeņražiem (pārsvarā no parafīna un naftēna) 94,4
                        n-butilacetāta 5,6
                        Izstrādājums ir paredzēts lietošanai kā jaukts organisks šķīdinātājs krāsu, laku un mastiku šķīdināšanai.
                        Izstrādājums ir 210 litru mucās, 1 000  litru tvertnēs vai bez taras.
                     
                     
                        3814 00 90 
                     
                     
                        Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 3814 00  un 3814 00 90  formulējumu.
                        To nav iespējams klasificēt pozīcijā 2710, jo jaukti organiskie šķīdinātāji un atšķaidītāji ir minēti un iekļauti citur (sk. arī Kombinētās nomenklatūras skaidrojumu par apakšpozīcijām no 2710 12 11  līdz 2710 19 99 , II daļas 3. punkta h) apakšpunktu).
                        Pozīcijā 3814 ietilpst jaukti organiskie šķīdinātāji un atšķaidītāji, kas satur vairāk nekā 70 % no svara naftas eļļu (sk. arī Harmonizētās sistēmas paskaidrojuma pozīcijai 3814 pirmo daļu).
                        Pozīcijas 3814 formulējums ir konkrētāks nekā pozīcijas 2710 formulējums, jo tas attiecas ne tikai uz izstrādājuma sastāvu, bet arī tā lietošanu (sk. arī Harmonizētās sistēmas klasifikācijas atzinumu 3814.00/3).
                        Tāpēc izstrādājums ir klasificējams ar KN kodu 3814 00 90  kā cits jaukts organisks šķīdinātājs.